የአፍሪካ ህብረት ሊቀመንበር የሰየሟቸው ባለሙያዎች ያቀረቡትን ረቂቅ ሰነድ ኢትዮጵያ እና ሱዳን መቀበላቸው ተገለጸ
በጋዜጣው ሪፖርተርአዲስ አበባ፡- የኢትዮጵያ፣ ግብጽ እና ሱዳን የውጭ ጉዳይ እና የውሃ ጉዳይ ሚኒስትሮች ከትናንት በስቲያ ባካሄዱት የሶስትዮሽ ስብሰባ ላይ ታላቁ የሕዳሴ ግድብን አስመልክቶ የአፍሪካ ህብረት ሊቀመንበር የሰየሟቸው ባለሙያዎች ያቀረቡት ረቂቅ ሰነድ ኢትዮጵያ እና ሱዳን መቀበላቸው ተገለጸ።ውይይቱን አስመልክቶ የውሃ ፣ መስኖ እና ኢነርጂ ሚኒስቴር ባወጣው መግለጫ እንዳስታወቀው፤ የኢትዮ ጵያ፣ ግብጽ እና ሱዳን የውጭ ጉዳይ እና የውሃ ጉዳይ ሚኒስትሮች ከትናንት በስቲያ በበይነ መረብ ስብሰባ አካሂደዋል።ስብሰባው በደቡብ አፍሪካ
የዓለም አቀፍ ግንኙነትና
ትብብር ሚኒስትር እና
የአፍሪካ ህብረት አስፈጻሚ
ምክር ቤት ሊቀመንበር
ሰብሳቢነት መካሄዱን ያመለከተው
ሚኒስቴሩ፤ምክክሩ የሕዳሴው ግድብ ድርድር በሚ ቀጥልበት ሁኔታ ላይ፣ የአፍሪካ ህብረት ሊቀመንበር የሰየሟቸው ባለሙያዎች ባቀረቡት ረቂቅ ሰነድ ላይ ያተኮረ እንደነበር አስታውቋል።በውይይቱ ኢትዮጵያ ባለሙያዎቹ
የቀረጹትን ሰነድ በበጎ
እንደምትመለከተው እና በቀጣይ
በሚካሄደው ድርድር ሰነዱን
እንደግብዓት ለመጠቀም ፈቃደኛ
መሆኗን ገልጻለች። የሱዳን ወገን በበኩሉ ሰነዱን ለሂደቱ ጠቃሚ አድርጎ እንደሚመለከተው እና በቀጣይ የአፍሪካ ህብረት ባለሙያዎች ተጨማሪ ሚና ላይ በጋራ በማጽደቅ ድርድሩን መቀጠል እንደሚፈልግ ገልጿል። የግብጽ ወገን ደግሞ ሰነዱን ጨርሶ እንደማይቀበለው አስታውቋል።የሕዳሴው ግድብ ሙሌት
እና ዓመታዊ አስተዳደርን
የሚመለከተው ሰነድ ላይ
የሚደረገው ድርድር በአመዛኙ
መግባባት የተደረሰበት እንደሆነ
ያመለከተው ሚኒስቴሩ፤ ወደፊት
በዓባይ ተፋሰስ ላይ
ከሚገነቡ የውሃ ልማትሥራዎች ጋር በተያያዘ የሚኖረው ቁርኝት ዋነኛ የልዩነት ሃሳብ ነው ብሏል።የታላቁ የኢትዮጵያ ሕዳሴ ግድብ የውሃ ፍጆታ የሌለው የኃይል ማመንጫ ግድብ እንደመሆኑ በግድቡ ላይ የሚደረሰው ስምምነት ይህንኑ ከግምት ያስገባ እና የተሟላ የውሃ ስምምነት በሌለበት እና ኢፍትሃዊ አጠቃቀም በሰፈነበት ተፋሰስ የኢትዮጵያን የመጠቀም መብት የሚያቅብ እንዲሆን ኢትዮጵያ እንደማትፈቅድ አመልክቷል።ይህን መሰረት በማድረግም
ኢትዮጵያ የሕዳሴውን ግድብ
አሞላል እና ዓመታዊ
አስተዳደር የሚመለከተውን ደንብ በጋራ ስምምነት ለማጠናቀቅ ቁርጠኛ መሆኗን አስታውቋል።ይህንኑ መሰረት ባደረገ ሁኔታ ኢትዮጵያ የስምምነት አማራጮችን ለግብጽ እና ሱዳን ማቅረቧን አስታውቆ፤ የሀገራቱ ምላሽ ቀና እንደሚሆን ተስፋ ይደረጋል ብሏል።በቀጣይ የሀገራቱ ባለሙያዎች
በውሃ ሚኒስትሮች አመራር
ስር ስብሰባቸውን በመቀጠል
ስምምነት የተደረሰባቸውን እና
የልዩነት ሃሳቦችን በመለየት
በቀጣይ ዕሁድ ጥር
1 ቀን 2013 ዓ.ም
ለሚካሄደው የስድስት ሚኒስትሮች
ስብሰባ ውጤቱን እንደሚያቀርቡ
አስታውቋል። በተያያዘም በኢትዮጵያ ሰብሳቢነት በትናንትናው ዕለት ሊካሄድ የታሰበው የኢትዮጵያ፣ ግብጽና ሱዳን የውሃ ጉዳይ ሚኒስትሮች የሶስትዮሽ ስብሰባ ላይ ሱዳን ባለመገኘቷ ምክንያት እንዳልተካሄደ የውሃ መስኖና ኢነርጂ ሚኒስቴር አስታወቀ።ኢትዮጵያ የአፍሪካ ህብረት የሰየማቸው ባለሙያዎች ባዘጋጁት ሰነድ ላይ ያሏትን የልዩነት ሃሳቦች ለአፍሪካ ህብረት የአስፈጻሚ ምክር ቤት ሊቀመንበር በማሳወቅ ሰነዱን ለሶስትዮሽ ድርድር እንደግብዓት ለመጠቀም መስማማቷ ይታወሳል።አዲስ ዘመን ታህሳስ 27/2013